[{"text_idx": "#000003", "text": "Mae Ensemble Cymru\u2019n dathlu ei ben-blwydd yn 15 oed y tymor yma, ac ar o\u0302l y gyntaf yn y gyfres hon fis Tachwedd diwethaf, bydd y diweddglo sydd yn yr arfaeth ar gyfer mis Mai yn cyflwyno cerddoriaeth siambr sy\u2019n wirioneddol amrywiol o ran amser a lle."}, {"text_idx": "#000004", "text": "O Gymru, bydd yr Ensemble yn perfformio gweithiau gan ddau o gyfansoddwyr cyfoes; bydd yna gerddoriaeth gan y gyfansoddwraig o Aberdyfi, Rhian Samuel, a bydd premiere byd o ddarn newydd sbon, I\u2019r Pedwar Gwynt / To the Four Winds, a gyfansoddwyd yn arbennig ar gyfer y daith gan y cyfansoddwr o Fo\u0302n, Gareth Glyn."}, {"text_idx": "#000006", "text": "Yn unol ag ethos Ensemble Cymru o gyflwyno\u2019r gerddoriaeth Siambr orau o Gymru a gweddill y byd, bydd yna gerddoriaeth gan rai o gyfansoddwyr mwyaf poblogaidd cerddoriaeth glasurol fel rhan o\u2019r daith gyngerdd. Caiff Dawnsiau ar gyfer y Delyn a Phedwarawd Llinynnol gan Debussy, a ystyrir yn ddarn sy\u2019n arddangos rhagoriaeth y delyn, eu perfformio yn ogystal a\u0302 darn hynod nad yw\u2019n cael ei berfformio\u2019n aml, Nonet, gan y cyfansoddwr o Sais, Arnold Bax. Daw\u2019r cyngerdd i ben gyda Choncerto Handel i\u2019r Delyn a bydd angen holl ddoniau offerynnol y naw cerddor sydd yn yr ensemble ar gyfer hwnnw."}, {"text_idx": "#000010", "text": "\u201cRydym wrth ein boddau yn cau\u2019r tymor hwn yn ailddatgan ein cenhadaeth i hyrwyddo cerddoriaeth nwyfus o Gymru o\u2019r gorffennol a\u2019r presennol. Bydd ein prif offerynwyr yn rhoi perfformiadau cyntaf o gerddoriaeth gan Gareth Glyn, yn ailddarganfod cerddoriaeth y cyfansoddwr o Sais o\u2019r 20fed ganrif, Arnold Bax, ochr yn ochr a\u0302 Handel, Debussy a Rhian Samuel. Mae hefyd y digwyddiadau \u2018Goleuni ar Gyfansoddwr\u2019 sy\u2019n cael eu cynnal mewn lleoliadau dethol. Pwy allai ddychmygu\u2019r ffordd fwy cyffrous a hyfryd o ddod a\u0302 blwyddyn ben-blwydd arbennig yr Ensemble i ben.\u201d"}]